b'\n_START_ARTICLE_\nGeorg Bernhard Bilfinger\n_START_SECTION_\nBiografia\n_START_PARAGRAPH_\nNasqu\xc3\xa9 a Cannstatt al Ducat de W\xc3\xbcrttemberg._NEWLINE_Primer estudia teologia, per\xc3\xb2 influ\xc3\xaft pels escrits del fil\xc3\xb2sof Christian Wolff va estudiar matem\xc3\xa0tiques seguint la l\xc3\xadnia de Wolff i Gottfried Leibniz. Tornant a estudiar teologia, intent\xc3\xa0 connectar-la amb la matem\xc3\xa0tica en la seva obra Dilucidationes philosophicae, de deo, anima humana, mundo (T\xc3\xbcbingen, 1725, 1746, 1768). Va tenir un gran \xc3\xa8xit i va ser nomenat predicador del castell de T\xc3\xbcbingen i lector de l\'escola de teologia._NEWLINE_El 1721, despr\xc3\xa9s de dos anys d\'estudiar dirigit per Wolff, va esdevenir professor de filosofia a Halle, i el 1724 professor de matem\xc3\xa0tiques. Els 1725, per recomanaci\xc3\xb3 de Wolff, va ser invitat per Pere el gran a Sant Petersburg. Va guanyar un premi ofert per una dissertaci\xc3\xb3 sobre la causa de la gravetat oferta per l\'Acad\xc3\xa9mie des Sciences de Par\xc3\xads i torn\xc3\xa0 al seu pa\xc3\xads el 1731._NEWLINE_El 1735, en gran part pels seus coneixements d\'enginyeria militar, Karl Alexander, Duc de W\xc3\xbcrttemberg el va fer conseller privat. Mor\xc3\xad a Stuttgart._NEWLINE_Despr\xc3\xa9s del seu retorn de l\'Acad\xc3\xa8mia russa de les Ci\xc3\xa8ncies, d\'on va ser membre, va guanyar un gran respecte internacional i Frederic II de Pr\xc3\xbassia va dir d\'ell "Va ser l\'home m\xc3\xa9s gran que pugui recordar."_NEWLINE_A m\xc3\xa9s de les Dilucidationes, va escriure De harmonia animi et corporis humani commentatio (Frankfurt i Leipzig, 1735; T\xc3\xbcbingen, 1741); De origine et permissione mali (1724), i un rep\xc3\xa0s de la teodicea de Leibnitz.'